《秋雨偶然作 其二》
清代·钱仪吉

芳川绕湘漓，大山耸峨岷。晴天望不见，况兹晦冥辰。

望之夫何为，中有平生亲。桂椒实同性，枞桧但异身。

萧樛阅岁序，结轖怀远人。蓄疑无以析，含意不得申。

何当策乘驵，万里通双轮。

作者简介：（1783—1850）浙江嘉兴人，初名逵吉，字衍石，一字蔼人，号心壶。嘉庆十三年进士，授户部主事，官至工科给事中。后主讲广东学海堂、河南大梁书院多年。长于史学。撰《晋兵志》，辑清人碑表状志为《碑传集》，另有从弟钱泰吉，字警石，世有“嘉兴二石”之称。《衍石斋记事稿》等。